แบงก์โน้ตส์
ว.5 กะ ว.7
30 ต.ค. 2565

ว.5 กะ ว.7
โดย..ทีมข่าวการเงิน
เที่ยงเศษของวันที่ 3 พ.ย.บรรดาทีมเศรษฐกิจและรัฐมนตรีของรัฐบาลยิ่งลักษณ์ ชินวัตร ลุกลี้ลุกลนผิดปกติ
หลายคนเร่งมือทำงาน หลายคนสั่งเลิกภารกิจที่กำหนดไว้แต่เดิม หลายคนทิ้งช้อนในจานอาหารอันเลิศรส
เร่งฝีเท้าขึ้นรถประจำตำแหน่งหายวับไปจากห้องทำงาน ทิ้งศูนย์ปฏิบัติการช่วยเหลือผู้ประสบอุทกภัย (ศปภ.) ที่กระทรวงพลังงานให้เงียบเหงา
สืบสาวราวเรื่องได้ความว่า มี ว.0 มาว่า จะมี ว.5 จากนายกรัฐมนตรี ที่ช่วงเช้าเดินทางไปเยี่ยมผู้ประสบภัยที่ถนนสรงประภา ให้มาประชุมร่วมกันที่โรงแรมเอสซี ปาร์ค ถนนเลียบทางด่วนรามอินทรา ซึ่งได้ถูกนายกฯ ยิ่งลักษณ์ แปรสภาพให้เป็นศูนย์บัญชาการลับๆ ของทีมงานมันสมอง และส่วนหนึ่งได้ถูกกันพื้นที่เป็นที่พักของนายกฯ แทนที่บ้านหลังใหญ่ในซอยโยธินพัฒนา
วานนี้ จึงมีศัพท์ใหม่ในหมู่รัฐมนตรีมือใหม่ว่า ว.1 คือ อยู่ที่ไหน ว.2 คือ ได้ยินดีไหมตอบด้วย ตอนนี้ มี ว.5 ราชการลับ และมี ว.7 เพื่อขอความช่วยเหลือจากนายห้างขายยาตราดูไบที่จะสไกป์มาช่วยให้ข้อแนะนำเพื่อแก้ปัญหาน้ำท่วมปากรัฐบาล...อิๆ